Here is a page extracted from Wikipedia that may contain CSS, HTML, and a lot of unformatted text.

Title: Stardew Valley
Content: Stardew Valley ye un videochuego de rol y simulación desembolicau per Eric Barone (alias ConcernedApe). Os chugadors asumen o paper d'un personache que se fa cargo d'a grancha esboldregada d'o suyo defunto yayo en un puesto conoixiu como Stardew Valley. O chuego se lanzó pa Microsoft Windows en febrero de 2016 antis d'estar portiau a quantas atras plataformas d'ordinadors, consolas y dispositivos mobils.

Stardew Valley tien un final ubierto, lo que permite a los chugadors realizar actividatz como cautivar, criar bestiar, pescar, cocinar, extrayer y buscar birolla, y socializar con a chent d'o lugar, incluyida a capacidat de casar-se y tener fillos. Tamién permite que dica quatro chugadors chuguen en linea chuntos.

Barone desembolicó Stardew Valley per ell mesmo mientres quatro anyos. S'inspiró en gran medida en a serie Harvest Moon, con adicions pa abordar qualques d'as deficiencias d'ixos chuegos. Lo fazió servir como un exercicio pa amillorar as suyas propias habilidatz de programación y disenyo de chuegos. L'estudeo britanico Chucklefish s'amanó a Barone a la metat d'o desembolique con l'ofierta de publicar o chuego, lo que le permitió concentrar-se mas en completar-lo.

Stardew Valley ha estau aponderau per os criticos, qui han destacau a suya mosica, os suyos personaches y as qualidatz relaxants d'o chuego, y ha citau como un d'os millors videochuegos de toz os tiempos. Yasuhiro Wada, o creyador de Harvest Moon, tamién elogió lo chuego per conservar a libertat que heban perdiu as dentradas posteriors d'a suya serie. O chuego tamién ha estau un exito comercial, vendiendo mas de 20 millons de copias dica 2022.

Referencias 

Videochuegos de rol